open-index/open-wikipedia-markdown huggingface dataset:
ஆனையிறங்கல் அணை

**ஆனையிறங்கல் அணை** (*Anayirangal Dam*) என்பது இந்தியாவின் கேரளாவில் இடுக்கி மாவட்டத்தில் மூணாரிலிருந்து 22 கிமீ (14 மைல்) தொலைவில் உள்ள சின்னக்கனல் மற்றும் சாந்தன்பரா ஊராட்சியில் ஓடும் பன்னியார் ஆற்றின் மீது கட்டப்பட்ட ஒரு மண் அணை ஆகும். இந்த அணையின் ஒருபுறம் காடுகளாலும் மறுபுறம் டாட்டா தேயிலைத் தோட்டத்தாலும் சூழப்பட்டுள்ளது. இந்த அணை மூணாறு-குமிளி சாலை அருகில் அமைந்துள்ளது. அணையிலிருந்து பாயும் நீர் பன்னியார் ஆற்றின் மூலம் குத்துங்கல் மற்றும் பொன்முடி அணைகளை அடைகிறது. குத்துங்கல் மற்றும் பன்னியாறு மின் நிலையங்களில் மின்சாரம் உற்பத்தி செய்யப்படுகிறது. பீளிராமிலிருந்து பாயும் சிறிய நீரோடைகளும் தமிழ்நாடு எல்லையில் உள்ள மலைகளிலிருந்து பாயும் மழைநீர் இந்த அணையில் சேமித்து வைக்கப்படுகிறது. அணையின் உயரம் 34.14 மீட்டர்கள். அணையின் நீளம் 326.13 மீட்டர்கள். வழக்கமாகச் சூன் மற்றும் சூலை மாதங்களில் பருவமழை காரணமாக நீர்த்தேக்கம் நிரம்பும்.

இந்த திட்டம் பெரியாற்றின் துணை வடிநிலமான முத்திரப்புழா வடிநிலத்தில் அமைந்துள்ளது. ஆனையிறங்கலில் அணை கட்டுவதன் மூலம் இந்த நீர்த்தேக்கம் உருவாக்கப்படுகிறது. கேரள மாநில மின்சார வாரியத்தின் கண்காணிப்பு பொறியாளரான ஈ. யு. பிலிபோசு கட்டுமானத்திற்குத் தலைமை தாங்கினார். இந்த அணையில் கட்டப்படாத கசிவு வழி அமைப்பு உள்ளது. நீர்த்தேக்கத்தில் சேமிக்கப்பட்டுள்ள நீர் ஒரு வெளியேறும் வழியாக ஆற்றின் கீழ்நிலைக்கு வெளியேற்றப்படுகிறது. இந்த நீர் குத்துங்கலில் உள்ள ஒரு மேல்நிலை தடுப்பணை மூலம் குத்துங்கல் மின் நிலையத்திற்குத் திருப்பி விடப்படுகிறது. மின் உற்பத்திக்குப் பிறகு, கீழ்நிலையில் உள்ள பொன்முடி நீர்த்தேக்கத்திற்கு நீர் விடுவிக்கப்படுகிறது. இந்த நீர் பின்னர் முத்திரப்புழாவின் இடது கரையில் அமைந்துள்ள பன்னியார் மின் நிலையத்திற்கு திரும்பி, மீண்டும் முத்திரப்புழா ஆற்றுக்குள் விடுவிக்கப்பட்டு, கீழ்நிலையில் உள்ள கள்ளார்குட்டி நீர்த்தேக்கத்தினைச் சென்றடைகிறது. இங்கிருந்து, நீர் உடும்பன்சோலை, தேவிகுளம், கோதமங்கலம், மூவாற்றுபுழா, குன்னத்துநாடு, ஆலுவா, கொடுங்கல்லூர், பறவூர் ஆகிய வட்டங்கள் வழியாகப் பாய்கிறது.

## விவரக்குறிப்புகள்

* அணையின் வகை: மண் அணை
* வகைப்பாடு: அதிக பட்ச உயரம்
* ஊராட்சி: சாந்தன்பரா
* கிராமம்: பூப்பாரா, சின்னகனல், ராஜகுமாரி
* மாவட்டம்: இடுக்கி
* ஆறு: பன்னியார்
* ஆழமான அடித்தளத்திலிருந்து உயரம்: 34.14 மீ
* நீளம்: 326.13மீ
* முழு நீர்த்தேக்க நிலை: 1207.02 மீ
* சேமிப்பு: 50.68 Mm3இல் சேமிப்பு

## நீர்த்தேக்கம்
வலது|thumb|250x250px| ஆனையிறங்கல் நீர்த்தேக்கம்
பன்னியாறு ஆற்றில் நீரை அடைத்து வைப்பதன் மூலம் நீர்த்தேக்கம் உருவாகிறது. பன்னியாறு திட்டத்தின் ஒரு பகுதியாக பொன்முடி அணையால் உருவாக்கப்பட்ட இரண்டாவது நீர்த்தேக்கமும் உள்ளது.

* முழு நீர்த்தேக்க நிலை = 1207.01 மீ
* குறைந்தபட்ச இழுவை நிலை = 1188.1 மீ
* திறன் சேமிப்பு= 49.87 MCM இல் பயனுள்ள சேமிப்பு
* தேக்கப் அளவு= 65.62 MU இல் உற்பத்தி திறன்

## மின் உற்பத்தி
முத்திரப்புழாவின் இடது கரையில் உள்ள கொன்னத்தடி கிராம ஊராட்சியின் வெள்ளத்தூவல் கிராமத்தில் உள்ள பன்னியாறு மின் நிலையம், தலா 15 மெகாவாட் திறன் கொண்ட 2 விசையாழிகளைப் பயன்படுத்தி 30 மெகாவாட்டு மின்சாரம் உற்பத்தி செய்கிறது. வருடாந்திர உற்பத்தி 158 மெகா அலகு ஆகும். 2003ஆம் ஆண்டில், இந்தத் திட்டம் 30 மெகாவாட்டிலிருந்து 32 மெகாவாட்டாக உயர்த்தப்பட்டது.

## மேற்கோள்கள்

பகுப்பு:இடுக்கி மாவட்ட அணைகள்
பகுப்பு:Coordinates on Wikidata
ஏ.வி.எம் மரபுரிமை அருங்காட்சியகம்

**ஏ. வி. எம். பாரம்பரிய அருங்காட்சியகம்** (*AVM Heritage Museum*) என்பது இந்தியாவின் தமிழ்நாட்டின், சென்னையில் உள்ள ஏவிஎம் படப்பிட்டிப்பு அரங்க வளாகத்தில் அமைந்துள்ள ஓர் அங்காட்சியகம் ஆகும்.

ஏ. வி. எம். பாரம்பரிய அருங்காட்சியகம் 2023ஆம் ஆண்டு துவக்கப்பட்டது. இது ஏ. வி. எம். நிறுவனத்தின் பாரம்பரியத்தையும், வரலாற்றையும் பரைசாற்றும்விதமாக உருவாக்கப்பட்டது. இந்த அருங்காட்சியகத்தில் ஏ. வி. எம். நிறுவனம் தயாரித்த திரைப்படங்களில் பயன்படுத்தபட்ட எல்லா கருவிகளும் காட்சிப்படுத்தப்பட்டுள்ளன. பராசக்தி திரைப்படம் வெளியாகி 50ஆம் ஆண்டை நினைவுகூறும் விதமாக இப்படத்தில் ஏவிஎம் படப்பிடிப்புத் தளத்தில் சிவாஜி கணேசன் நடித்த முதல் காட்சியில் அவர் *சக்சஸ்* என்ற வசனத்தைக் கூறிய இடத்தில் 2002-இல் ஒரு நினைவுச் சின்னம் அமைக்கபட்டது. அந்த நினைவுச் சின்னம் பெயர்க்கப்பட்டு அருங்காட்சியகத்தில் வைக்கப்பட்டுள்ளது. அதேபோல சகலகலா வல்லவன் (1982) படத்தில் *இளமை இதோ இதோ* பாடலில் கமல்ஹாசன் பயன்படுத்திய 1980 ஆண்டைய ராயல் என்ஃபீல்ட் புல்லட் வண்டி, பாயும் புலி (1983) படத்தின் சண்டைக் காட்சியில் இரசினிகாந்து பயன்படுத்திய நீளமான, உயரம் குறைந்த சுசுகி இருசக்கர ஊர்தி, திருப்பதி (2006), பிரியமான தோழி (2003), அயன் (2009) போன்ற படங்களில் பயன்படுத்தபட்ட இருசக்கர வாகனங்கள், அக்கால லூனா, 1970களில் தமிழ்நாட்டில் ஒழிக்கப்பட்ட கைரிக்சா, சிவாஜி (2007) படத்தில் *வாஜி வாஜி* பாடலில் இரசினிகாந்து பயன்படுத்திய பல்லக்கு, இரசினி சிலை, எஜமான் (1993) படத்தில் *ஆலப்போல் வேலப்போல்* பாடலில் மீனா பயன்படுத்திய பல்லக்கு போன்றவையும் காட்சிக்கு வைக்கபட்டுள்ளன.

ஏ. வி. மெய்யப்பச் செட்டியாரின் பேரன் எம். எஸ். குகன் மகிழுந்துகளை சேகரிக்கும் நாட்டமுள்ளவர். இவர் சேகரித்த பழமையான, புதுமையான மகிழுந்துகளும் இங்கு காட்சிப்படுத்தபட்டுள்ளன.

1950களில் தொடங்கி ஏ. வி. எம். படப்பிடிப்புத் தளத்தில் திரைப்பட தயாரிப்புக்குப் பிந்தைய பணிகளில் பயன்படுத்தப்பட்ட நூற்றுக்கும் மேற்பட்ட கருவிகள் உரிய விளக்கக் குறிப்புகளுடன் காட்சிப்படுத்தபட்டுள்ளன.

இந்த அருங்காட்சியகத்தை வாரத்தில் வெள்ளி, சனி, ஞாயிறு ஆகிய நாட்களில் மட்டுமே பார்க்க அனுமதி உண்டு.

## மேற்கோள்கள்
        

பகுப்பு:சென்னையிலுள்ள அருங்காட்சியகங்கள்
பகுப்பு:திரைப்பட அருங்காட்சியகங்கள்
குளூட்டரோநைட்ரைல்

**குளூட்டரோநைட்ரைல்**  (*Glutaronitrile*) என்பது C3H6(CN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். பெண்டேன் டைநைட்ரைல் என்ற பெயராலும் இந்த நைட்ரைல் சேர்மம் அழைக்கப்படுகிறது. நிறமற்ற நீர்மமான இச்சேர்மம் −29.6 °செல்சியசு வெப்பநிலையில் உருகத் தொடங்குகிறது.

## மேற்கோள்கள்

## வெளி இணைப்புகள்
* WebBook page for glutaronitrile
பகுப்பு:ஆல்க்கேன்நைட்ரைல்கள்
மாதவா வானாய்வகம்

thumb|300x300px|மாதவா வானாய்வகம், கோழிக்கோடு பல்கலைக்கழகம்

**மாதவா வானாய்வகம்** (*Madhava Observatory*)  இந்தியாவின் கேரள மாநிலத்திலுள்ள ஒரு வானாய்வகமாகும்.  2005 ஆம் ஆண்டில் இந்திய வானியற்பியல் நிறுவனத்துடன்  இணைந்து கோழிக்கோடு பல்கலைக்கழகத்தால் இந்த வானாய்வகம் அமைக்கப்பட்டது.  இது இந்திய பல்கலைக்கழக அளவில் அமைக்கப்பட்டுள்ள மிகப்பெரிய ஆய்வகமாகும்.   ) அரைக்கோள குவிமாடத்தில் ஒரு  பிளவு திறப்பு, ஒரு சக்கர அமைப்பு  மற்றும் 14 அங்குல மீடு நிறுவன  தொலைநோக்கி ஆகியவை இக்கருவியில் இடம்பெற்றுள்ளன.    ஆய்வகம் பல்கலைக்கழகத்தின் ஆசிரியர்கள் மற்றும் ஊழியர்களால் ஆய்வு மற்றும் ஆராய்ச்சி நோக்கங்களுக்காக பயன்படுத்தப்படுகிறது.   ஆய்வகத்தில் 18 அங்குல  பிரதிபலிப்பு தொலைநோக்கி உள்ளது, இது தரவு சேகரிப்பு மற்றும் பகுப்பாய்விற்கான பிரத்யேக கணினி வசதியாகும். 

மத்திய காலத்தின் மிகச்சிறந்த கணிதவியலாளர்-வானியலாளர்களில் ஒருவராகவும், கேரள வானியல் மற்றும் கணிதப் பள்ளி நிறுவனராகவும் கருதப்படும் சங்கமகிராமாவின் மாதவா  (கி. பி. 1340-கி. பி 1425) பெயரால் இந்த ஆய்வகம் பெயரிடப்பட்டுள்ளது.

## மேற்கோள்கள்

பகுப்பு:இந்தியாவில் உள்ள வானாய்வகங்கள்
அலி முகமது தார்

**அலி முகமது தார்** (*Ali Mohammad Dar*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் துனிவாரி கிராமத்தில் பிறந்தவர். தார் அக்டோபர் 2024-இல் நடைபெற்ற சம்மு காசுமீர் சட்டப் பேரவைத் தேர்தலில் சடூரா சட்டமன்றத் தொகுதியில் ஜம்மு காஷ்மீர் தேசிய மாநாட்டுக் கட்சியின் சார்பில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் 1977ஆம் ஆண்டில் சம்மு காசுமீர் தேசிய மாநாட்டுக் கட்சியின் உறுப்பினராகத் தனது அரசியல் வாழ்க்கையைத் தொடங்கினார். 1996ஆம் ஆண்டு நடைபெற்ற சம்மு காசுமீர் சட்டப்பேரவைத் தேர்தலில்  முதன்முறையாகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மேலும் காண்க

* 2024 சம்மு-காசுமீர் சட்டப்பேரவைத் தேர்தல்
* சம்மு காசுமீர் சட்டப்பேரவை

## மேற்கோள்கள்

பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:வாழும் மக்கள்
மணிலால் திவேதி

**மணிலால் நபுபாய் திவேதி** (*Manilal Nabhubhai Dwivedi)* (செப்டம்பர் 26,1858-அக்டோபர் 1,1898) ஓர் பிரித்தானிய இந்தியாவைச் சேர்ந்த சமூக சிந்தனையாளரும் ஆவார். பொதுவாக இலக்கிய வட்டாரங்களில் **மணிலால்** என்று குறிப்பிடப்படுகிறார். 19 ஆம் நூற்றாண்டின் குஜராத்தி இலக்கியத்தில் செல்வாக்கு மிக்க நபராக இருந்த இவர், சமூக சீர்திருத்தங்கள் குறித்த விவாதத்தில் ஈடுபட்ட பல குஜராத்தி எழுத்தாளர்கள் மற்றும் கல்வியாளர்களில் ஒருவராக இருந்தார், பெண்களின் நிலை, குழந்தைத் திருமணம் மற்றும் விதவைகள் மறுமணம் போன்ற பிரச்சினைகளில் கவனம் செலுத்தினார். இவர் கிழக்கத்திய நாகரிகத்தை உயர்ந்த மதிப்பில் வைத்திருந்தார், மேலும் மேற்கத்திய நாகரிகத்தின் செல்வாக்கை எதிர்த்தார். இது அவரை குறைவான பழமைவாத கண்ணோட்டமுள்ள பிற சமூக சீர்திருத்தவாதிகளுடன் மோதல்களுக்குள் ஈர்த்தது. இவர் தன்னை ஒரு "மத அடிப்படையில் சீர்திருத்தவாதி" என்று கருதினார்.

மணிலால் 1889 ஆம் ஆண்டில் இந்திய தேசிய காங்கிரசின் பம்பாய் மாநாட்டிற்கு நாடியாத் நாடியாத்திலிருந்து ஒரு பிரதிநிதியாக கலந்து கொண்டார். 1890 ஆம் ஆண்டில் கேதா மாவட்ட காங்கிரசு கட்சிச் செயலாளராக தேர்ந்தெடுக்கப்பட்டார். 1891 முதல் 1893 வரை நாதியாத் நகராட்சிப் பள்ளிக் குழுவின் தலைவராகவும் இருந்தார்.

## இறப்பு
மஞ்சள் காமாலை மற்றும் நுரையீரல் அழற்சியால் பதிக்கப்படிருந்த இவர் அக்டோபர் 1,1898 அன்று இறந்தார்.

## தத்துவமும் சமூக சீர்திருத்தமும்
மணிலால் அத்வைதத்தைப் பின்பற்றுபவராக இருந்தார். சுயமும் கடவுளும் எந்த வகையிலும் வேறுபட்டவை அல்ல என்று  நம்பினார், மேலும் பகவத் கீதை அத்வைதத்தின் தத்துவ முன்னோடியாக இருப்பதை விட இந்த கண்ணோட்டத்தை கற்பிக்கிறது என்று  வாதிட்டார்.[மேல்-ஆல்பா 5].

## அடிக்குறிப்பு

### மேற்கோள்கள்

## ஆதாரங்கள்

*
* 
*
*
*

## வெளி இணைப்புகள்

* Works by Manilal Dwivedi at Gandhi Heritage Portal
* 

பகுப்பு:இந்திய சமுதாய மறுமலர்ச்சியாளர்கள்
பகுப்பு:1898 இறப்புகள்
பகுப்பு:1858 பிறப்புகள்
இலண்டன் முருகன் கோயில்

**இலண்டன் முருகன் கோயில்** என்பது ஐக்கிய இராச்சியத்தில், இலண்டன் பெருநகர்ப் பகுதியின் பிரௌனிங் சாலையில் அமையப் பெற்றுள்ள ஒரு முருகன் கோயில் ஆகும். இக்கோயிலின் மூலவர் முருகன் ஆவார். வள்ளி மற்றும் தெய்வானை சமேதராகக் காட்சியளிக்கிறார்.
## அமைவிடம்
கடல் மட்டத்திலிருந்து சுமார் 7 மீ. உயரத்தில் () என்ற புவியியல் ஆள்கூறுகள் கொண்டு பிரௌனிங் சாலையில் இக்கோயில் அமைந்துள்ளது.

## விபரங்கள்
1975ஆம் ஆண்டு இலண்டனில் ஒரு தொண்டு நிறுவனமாக ஆரம்பிக்கப்பட்டு, 1984ஆம் வருடம் சிறிய அளவிலான கோயிலாக உருப்பெற்று, 2005ஆம் ஆண்டு 50 அடி உயரமுள்ள இராஜ கோபுரத்துடன் கும்பாபிசேகம் நடைபெற்று, கிழக்கு இலண்டனில் பிரௌனிங் சாலையில் தற்போதைய இடத்தில் கம்பீரமாகக் காட்சி தருகிறது இக்கோயில்.
## திருவிழாக்கள்
கந்த சஷ்டி, தைப்பூசம், கார்த்திகை விளக்கீடு, வைகாசி விசாகம் மற்றும் பங்குனி உத்தரம் ஆகியவை இக்கோயிலில் நடைபெறும் முக்கிய திருவிழாக்களாகும்.
## இதர தெய்வங்கள்
வெங்கடேசுவரர், மகாலட்சுமி, 
புவனேசுவரர், நடராசர், புவனேசுவரி, செய துர்க்கை, தட்சிணாமூர்த்தி, ஆனந்த விநாயகர், வள்ளி மற்றும் தெய்வானை சமேத சுப்பிரமணியர், சண்முகர், ஐயப்பன், குருவாயூரப்பன், ஆஞ்சநேயர், அகத்தியர், அருணகிரிநாதர், சூரியன் , சந்திரன், நவக்கிரகங்கள், பைரவர், இடும்பன் மற்றும் பாபா பாலக் நாத் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
https://www.londonsrimurugan.org.uk/

பகுப்பு:இலண்டனில் உள்ள இந்துக் கோயில்கள்
பகுப்பு:இலண்டன்
பகுப்பு:இலண்டனில் உள்ள கட்டிடங்கள்
ராஜா ரவி வர்மா புரஸ்காரம்

**ராஜா ரவி வர்மா புரஸ்காரம்** (*Raja Ravi Varma Puraskaram*) என்பது  நுண்கலைகளுக்காக நிறுவப்பட்ட ஒரு தன்னாட்சி அமைப்பான கேரள லலிதகலா அகாதமியால் கலை மற்றும் கலாச்சாரத் துறையில் சிறந்து விளங்கும் ஒரு நபருக்கு வழங்கப்படும் வருடாந்திர விருதாகும். இந்த விருது உலகப்புகழ் பெற்ற ஓவியர் ரவி வர்மாவின் பெயரால் அழைக்கப்படுகிறது. சிறந்த கேரள ஓவியர்கள் மற்றும் சிற்பிகளை கௌரவிப்பதற்காக கேரள அரசு 2001 ஆம் ஆண்டில் இந்த விருதை நிறுவியது. இந்தியக் கலைஞர் கே. ஜி. சுப்ரமணியன் இவ்விருது பெற்ற முதல் கலைஞராவார்.

## விருது பெற்றவர்களின் பட்டியல்

## மேற்கோள்கள்

## வெளி இணைப்புகள்
*Official website

பகுப்பு:பரிசுகளும் விருதுகளும்
சமகாலிகா மலையாள வாரிகா

**சமகாலிகா மலையாள வாரிகா** (*Samakalika Malayalam Vaarika*) என்பது மலையாள மொழி செய்தி வலைத்தளம் ஆகும். தி நியூ இந்தியன் எக்சுபிரசு நாளிதழ் இதனை வெளியிடுகிறது.  வாராந்திர செய்தித்தாளாக வெளிவரும் இது, கேரளாவின் கலாச்சார மற்றும் அரசியல் துறையில் ஒரு முன்னணி குரலாகும்.

## வரலாறு.
1997 மே மாதம் வார இதழ் தொடங்கப்பட்டபோது மூத்த பத்திரிகையாளர் எஸ். ஜெயச்சந்திரன் நாயர் இதன் தலைமை ஆசிரியராக இருந்தார். அவர் 2012 வரை அந்த பதவியில் தொடர்ந்தார். தற்போது, அதன் ஆசிரியர் சாஜி ஜேம்ஸ் தலைமையிலான குழுவால் இது வழிநடத்தப்படுகிறது. ஆங்கிலம் மற்றும் மலையாள இதழியலில் புகழ்பெற்ற டி. ஜே. எஸ் ஜார்ஜ் ஆசிரியர் குழுவில் ஆலோசகராக உள்ளார்.

## மேற்கோள்கள்

## வெளி இணைப்புகள்
* 

பகுப்பு:இந்திய இதழ்கள்
ஆலிவர் ஹார்டி

**ஆலிவர் நார்வெல் ஹார்டி** (*Oliver Norvell Hardy*) (பிறப்பு **நார்வெல் ஹார்டி** ; ஜனவரி 18, 1892 - ஆகஸ்ட் 7, 1957) ஒரு அமெரிக்க நகைச்சுவை நடிகரும் மிகபிரபலமான அமெரிக்க திரைப்பட நகைச்சுவை இரட்டையர்களான லாரல் மற்றும் ஹார்டி என்பவரில் ஒருவரும் ஆவார். மிகபிரபலமான அமெரிக்க திரைப்பட நகைச்சுவை இரட்டையர்கள் இவர்கள் செய்யும் நகைச்சுவை சேட்டைகளினால் வெகுவாக பிரபலமானார்கள். ஒல்லியான தேகமுடைய பிரித்தானிய ஆங்கிலேயராக இசுடான் லாரலும் (1890-1965) குண்டான உருவமுள்ள அமெரிக்கராக ஆலிவர் ஹார்டியும்(1892-1957) கதாபத்திரங்களில் சித்தரிக்கப்பட்டனர்.
thumb|இங்கிலாந்தின் கரோனேச அரங்கத்திற்கு  வெளியே வைக்கப்பட்டுள்ள இசுடான் லாரல் மற்றும் ஆலிவர் ஹார்டியின் சிலை

ஊமைத் திரைப்படங்களின் காலம் தொடங்கி 1926 முதல் 1957 வரை இவரது தொழில் வாழ்க்கை நீடித்தது. இவர்களிருவரும் 1920களின் கடைசிகளில் இருந்து 1940களின் மத்தியப்பகுதி வரை சேட்டை நகைச்சுவையில் (*slapstick comey*) முடிசூட மன்னர்களாக திகழ்ந்தனர். லாரல் எப்பொழுதும் குழந்தை தனமாக செயல்களால் குழப்பம் ஏற்படுத்தும் நபராகவும், அதிக பந்தா உடைய ஹார்டியின் தோழமை கதாபாத்திரத்திமாக நடித்தார். இருவரும் சேர்ந்து நூறு திரைப்படங்களுக்கும் மேலாக நடித்துள்ளனர். ஆரம்ப காலங்களில் 1930களில் முழுநீளத்திரைப்படங்கள் தயாரிக்கபடுவதற்கு முன்பு வரை குறும்படங்களில் மட்டுமே நடித்தனர். *சன்ஸ் ஆஃப் தி டிசெர்ட்* (1933), *தி மியூசிக் பாக்ஸ்* (1932), *பேப்ஸ் இன் டாய்லேன்ட்* (1934), மற்றும் *வே அவுட் வெஸ்ட்* (1937) ஆகியன மிகப்பிரமாண்டமான வெற்றியை ஈட்டின. ஹார்டியின் "Well, here's another nice mess you've gotten me into!" என்கிற வாக்கியம் இன்றும் பிரபலமாக உள்ளது.

## மேற்கோள்கள்

### நூற்பட்டியல்

* 
* Marriot, A.J. *Laurel & Hardy: The British Tours*. Hitchen, Herts, UK: AJ Marriot, 1993. .
* McCabe, John, *Babe: The Life of Oliver Hardy*. London: Robson Books Ltd., 2004. .

## வெளி இணைப்புகள்

* 
* 
* Free viewing of ''Bouncing Baby'' (1916), made available for public use by the State Archives of Florida
* Oliver Hardy's obituaries in the ''Los Angeles Times'' and ''Los Angeles Mirror-News''

பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:காணொளிக் கோப்பு உள்ள கட்டுரைகள்
பகுப்பு:1957 இறப்புகள்
பகுப்பு:1892 பிறப்புகள்
இசுடான் லாரல்

**இசுடான் லாரல்** ( *Stan Laurel* ; பிறப்பு **ஆர்தர் இசுடான்லி ஜெபர்சன்** ; 16 ஜூன் 1890 - 23 பிப்ரவரி 1965) ஒரு ஆங்கில நகைச்சுவை நடிகரும், எழுத்தாளரும் மற்றும் திரைப்பட இயக்குநரும் ஆவார். அமெரிக்க நகைச்சுவை நடிகரும் மிகபிரபலமான அமெரிக்க திரைப்பட நகைச்சுவை இரட்டையர்களான லாரல் மற்றும் ஹார்டி என்பவரில் ஒருவராக இருந்தார். 

மிகபிரபலமான அமெரிக்க திரைப்பட நகைச்சுவை இரட்டையர்கள் இவர்கள் செய்யும் நகைச்சுவை சேட்டைகளினால் வெகுவாக பிரபலமானார்கள். ஒல்லியான தேகமுடைய பிரித்தானிய ஆங்கிலேயராக இசுடேன் லாரலும் (1890-1965) குண்டான உருவமுள்ள அமெரிக்கராக ஆலிவர் ஹார்டியும்(1892-1957) கதாபத்திரங்களில் சித்தரிக்கப்பட்டனர்.
thumb|இங்கிலாந்தின் கரோனேச அரங்கத்திற்கு  வெளியே வைக்கப்பட்டுள்ள இசுடான் லாரல் மற்றும் ஆலிவர் ஹார்டியின் சிலை

## மேற்கோள்கள்

## நூற்பட்டியல்

* Bergen, Ronald. *The Life and Times of Laurel and Hardy*. New York: Smithmark, 1992. .
* Bowers, Judith. *Stan Laurel and Other Stars of the Panopticon: The Story of the Britannia Music Hall*. Edinburgh: Birlinn Ltd, 2007. .
* Guiles, Fred Lawrence. *Stan: The Life of Stan Laurel*. New York: Stein and Day, 1980.
* Levy, Joe, ed. *Rolling Stone's 500 Greatest Albums of All Time*. New York: Wenner Books, 2005. .
* Louvish, Simon. *Stan and Ollie: The Roots of Comedy*. London: Faber & Faber, 2001. .
* Marriot, A. J. *Laurel & Hardy: The British Tours*. Hitchen, Herts, UK: AJ Marriot, 1993. .
* McCabe, John. *Babe: The Life of Oliver Hardy*. London: Robson Books Ltd., 2004. .
* McCabe, John. *Comedy World of Stan Laurel*. London: Robson Books, 2005, First edition 1975. .
* McCabe, John. *Mr. Laurel & Mr. Hardy: An Affectionate Biography*. London: Robson Books, 2004, First edition 1961, .
* Okuda, Ted, and James L. Neibaur. *Stan Without Ollie: The Stan Laurel Solo Films*. Jefferson, NC: McFarland and Co., 2012
* Jenny Owen-Pawson, Bill Mouland. *Laurel Before Hardy*. Kendal: Westmorland Gazette, 1984. .
* Stone, Rob. *Laurel or Hardy: The Solo Films of Stan Laurel and Oliver Hardy*. Temecula, California: Split Reel Books, 1996

## வெளி இணைப்புகள்

* 
* 
* 
* "The Making of Stan Laurel: Echoes of a British Boyhood"—Article at Brenton Film by Danny Lawrence, Stan Laurel's biographer
* The Stan Laurel Correspondence Archive Project

பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:காணொளிக் கோப்பு உள்ள கட்டுரைகள்
பகுப்பு:சிறப்பு அகாதமி விருதை பெற்றவர்கள்
பகுப்பு:1965 இறப்புகள்
பகுப்பு:1890 பிறப்புகள்
ஜம்கண்டி மாநிலம்

**ஜம்கண்டி மாநிலம்** (*Jamkhandi State*) பிரித்தானிய இந்தியாவில் மராட்டியப் பேரரசின் கீழிருந்த சமஸ்தானங்களில் ஒன்றாகும். இது 1811 இல் நிறுவப்பட்டது. மேலும், இதன் தலைநகரம் ஜமகண்டியில் இருந்தது. இது பம்பாய் மாகாணத்தின் தக்காண முகமையின் ஒரு பகுதியாக நிர்வகிக்கப்பட்டது. மேலும் இது தெற்கு மராட்டிய நாட்டின் முன்னாள் மாநிலங்களில் ஒன்றாகும். இந்த சமஸ்தானத்தின் கீழ் இருந்த பகுதி இன்றைய கருநாடகாவின் ஒரு பகுதியாக இருக்கிறது. இந்தியாவின் ஐந்தாவது குடியரசு துணைத்தலைவராக 1974 முதல் 1979 வரை பதவியிலிருந்த பசப்பா தனப்பா ஜாட்டி இப்பகுதியைச் சேர்ந்தவர்.

## வரலாறு
ஜம்கண்டி மாநிலம் 1811 ஆம் ஆண்டில்  கோபால்ராவ் பட்வர்த்தன் என்பவரால் நிறுவப்பட்டது. 

ஜம்புகேசுவர் கோயிலின் பெயரிலிருந்து இம்மாநிலத்திற்கு இப்பெயர் பெறப்பட்டது. நாவல் (ஜம்புல்) காடுகளுக்குள் இருந்ததால் இக்கோயிலுக்கு இப்பெயர் வந்திருக்கலாம். இன்று, கோயில் வளாகத்தில் இருந்து ஒரு தொடக்கப் பள்ளி செயல்படுகிறது.

அண்டை நாடான தார்வாட் மாவட்டத்திலுள்ள குந்தோல் நகரம், 19 பிப்ரவரி 1948 அன்று இந்திய ஒன்றியத்துடன் இணைக்கும் வரை ஜம்கண்டி மாநிலத்தின் ஒரு பகுதியாக இருந்தது.

### ஆட்சியாளர்கள்
இந்த மாநிலத்தின் ஆட்சியாளர்கள் 'ராஜா' என்ற பட்டத்தை பெற்றிருந்தனர். ஜம்கண்டியின் மன்னர்கள் பட்வர்தன் வம்சத்தைச் சேர்ந்தவர்கள். 

## இதனையும் காண்க
* மராட்டிய
* மராட்டியப் பேரரசு
* மராத்திய அரச குலங்கள் மற்றும் அரசுகள் பட்டியல்
* இந்தியாவின் அரசியல் ஒருங்கிணைப்பு

## மேற்கோள்கள்

## வெளி இணைப்புகள்
*
*Jamkhandi State जमखंडी संस्थान

பகுப்பு:தார்வாடு மாவட்டம்
பகுப்பு:கர்நாடக வரலாறு
பகுப்பு:இந்தியாவின் மன்னராட்சிகள்
மாண்ட்கோமரைட்டு

**மாண்ட்கோமரைட்டு** (*Montgomeryite*)  என்பது Ca4MgAl4(PO4)6(OH)4·12H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுபேட்டு கனிமமாக இது வகைப்படுத்தப்படுகிறது. அமெரிக்காவின் உட்டா மாகாணம் பேர்பீல்டு நகரத்தில் மாண்ட்கோமரைட்டு கனிமம் கண்டறியப்பட்டது. மாண்ட்கோமரைட்டு  மிகவும் அரிதான ஒரு கனிமமாகும். இது உலகில் ஒரு சில இடங்களில் மட்டுமே காணப்படுகிறது.

பன்னாட்டு கனிமவியல் சங்கம் மாண்ட்கோமரைட்டு கனிமத்தை Mgm என்ற குறியீட்டால் அடையாளப்படுத்துகிறது
## மேற்கோள்கள்

பகுப்பு:பாசுப்பேட்டு கனிமங்கள்
கலீம் உல்லா கான்

**கலிமுல்லா கான்** (*Kaleem Ullah Khan*) இந்தியாவைச் சேர்ந்த ஒரு தோட்டக்கலை நிபுணர் ஆவார்.  பழம் வளர்ப்பதில் இவர் நிபுணத்துவம் பெற்றவராகத் திகழ்ந்தார். மாம்பழங்கள் மற்றும் பிற பழங்களை இனப்பெருக்கம் செய்வதில் இவர் செய்த சாதனைகளுக்காக அறியப்படுகிறார்.  ஒட்டுதல் நுட்பங்களைப் பயன்படுத்தி ஒரே மரத்தில் 300 எண்ணிக்கைக்கும் மேற்பட்ட பல்வேறு வகையான மாம்பழங்களை இவர் வளர்த்ததாக அறியப்படுகிறது. இந்திய மாநிலமான உத்தரபிரதேசத்தில் லக்னோ அருகிலுள்ள மாலிகாபாத்து நகரத்தில் பிறந்த கான், 7 ஆம் வகுப்பில் பள்ளியை விட்டு வெளியேறி, குடும்ப விவசாயத் தொழிலுக்குச் சென்றார். ஒட்டுதல் என்ற அயல்நாட்டு பரவலாக்க நுட்பத்தைப் பயன்படுத்தி, இவர் பல புதிய மாம்பழ வகைகளை உருவாக்கியுள்ளார். அவற்றில் சில பிரபலமானவர்கள் மற்றும் அரசியல் தலைவர்களான சச்சின் டெண்டுல்கர், ஐசுவர்யா ராய், அகிலேசு யாதவ், சோனியா காந்தி, நரேந்திர மோடி, அமித் சா  போன்றவர்களின் பெயரால் பெயரிடப்பட்டுள்ளன. *அனார்கலி*, இவர் உருவாக்கிய மாம்பழ வகைகளில் இரண்டு வெவ்வேறு தோல்கள் மற்றும் இரண்டு வெவ்வேறு அடுக்குகள் கொண்ட பழமாகும்.  ஒவ்வொன்றும் வெவ்வேறு சுவையைக் கொண்டுள்ளன. தோட்டக்கலைத் துறையில் இவரது பங்களிப்புகளுக்காக 2008 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமக்கள் விருதான பத்மசிறீ  விருதை வழங்கியது.
thumb|கான் (இடதுபுறம் 2022 இல்)

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்தியர்கள்
பகுப்பு:உத்தரப் பிரதேச நபர்கள்
மகேந்திர லால் வாத்வா

**மகேந்திர லால் வாத்வா** (*Mahendra Lal Wadhwa*)  இந்திய நாட்டின் முசாபர்கர் நகரத்தைச் சேர்ந்த  சுதந்திர போராட்ட வீரர் ஆவார். இவர் 1900 ஆம் ஆண்டு அக்டோபர் மாதம் 2 ஆம் தேதியன்று பிறந்தார். 1988 ஆம் ஆண்டு ஆகத்து மாதம் டெல்லியில் இறந்தார். இவர் சுதந்திர நாட்டிற்காக இந்தியாவில் பிரிட்டிசு ஆட்சியை எதிர்த்துப் போராடினார். இதன் காரணமாக பல முறை சிறையில் அடைக்கப்பட்டார். இந்திய அரசின் சுதந்திரப் போராட்டத்திற்கான சிறந்த பங்களிப்புக்காக 1972 ஆம் ஆண்டில் இவருக்கு தாம்ரபத்ரா விருது வழங்கப்பட்டது. 

## மேற்கோள்கள்

பகுப்பு:1988 இறப்புகள்
பகுப்பு:1900 பிறப்புகள்
பகுப்பு:இந்திய செயற்பாட்டாளர்கள்
பகுப்பு:நாடு வாரியாக செயற்பாட்டாளர்கள்
பகுப்பு:பாகிஸ்தான் நகரங்கள்
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:மறைக்கப்பட்ட பகுப்புகள்
பகுப்பு:தொழில் வாரியாக இந்தியர்கள்
பகுப்பு:இந்திய அரசியல்
பகுப்பு:தடப்பகுப்புகள்
டாமாய் எல்ஆர்டி நிலையம்

**டாமாய் எல்ஆர்டி நிலையம்** (ஆங்கிலம்: *Dato' Keramat LRT Station*; மலாய்: *Stesen Dato' Keramat*; சீனம்: 拿督克拉末) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.

டத்தோ கெராமாட் வட்டாரத்தில் உள்ள டாமாய் குடியிருப்புப் பகுதியின் பெயரில் இருந்து டாமாய் எல்ஆர்டி நிலையத்திற்குப் பெயரிடப்பட்டது. பசார் செனி இலகுத் தொடருந்து நிலையம் தொடங்கி கோம்பாக் எல்ஆர்டி நிலையம் வரையிலான இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.

மஸ்ஜித் ஜமெயிக் எல்ஆர்டி நிலையம் மற்றும் கோம்பாக் எல்ஆர்டி நிலையம் இடையே உள்ள 13 நிலையங்களில் இந்த நிலையமும் ஒன்றாகும்.

## பொது

டாமாய் எல்ஆர்டி நிலையம், கிழக்கு கோலாலம்பூரில் உள்ள டத்தோ கெராமாட் கிராமத்தின் மையப் பகுதியில்; கிள்ளான் ஆற்றின் வடக்குக் கரையிலும், அம்பாங்-கோலாலம்பூர் உயர்த்தப்பட்ட நெடுஞ்சாலையிலும் அமைந்துள்ளது. 

டத்தோ கெராமாட் பகுதிக்குச் சேவை செய்யும் மூன்று கிளானா ஜெயா வழித்தட நிலையங்களில் இந்த நிலையமும் ஒன்றாகும். இதே டத்தோ கெராமாட் பகுதிக்குச் சேவை செய்யும் மற்ற இரண்டு நிலையங்கள்: டத்தோ கெராமாட் எல்ஆர்டி நிலையம் மற்றும் ஜெலாதெக் எல்ஆர்டி நிலையம்.

அம்பாங் பார்க் எல்ஆர்டி நிலையத்திற்குப் பிறகு தரைக்கு மேலே உயர்த்தப்பட்ட நிலையில் கட்டப்பட்ட முதல் நிலையம் இந்த டாமாய் நிலையம் ஆகும்

## அமைவு

இந்த நிலையம் இரண்டு அடுக்குகளைக் கொண்ட நிலையமாகும். தொடருந்துகள் வழியாக ஏறி இறங்கும் இடம் தரையிலிருந்து மேலே உள்ளது. இந்த நிலையத்தில் கிளானா ஜெயா வழித்தடத்தின் சேவைகளுக்கான மையத் தளமும் உள்ளது.

ஓர் உயரமான நிலைய அமைப்பைக் கொண்ட டாமாய் நிலையம் மூன்று அடுக்கு நிலைகளைக் கொண்டுள்ளது; அதாவது மூன்று அடுக்குத் தளங்களைக் கொண்டது. 

கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் மேல் உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன. 

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமையுந்துகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது. 

நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.

## காட்சியகம்

File:Damai LRT Station platform (220527).jpg
File:Damai LRT Station linkbridge to Jalan Damai (220527).jpg
File:Damai_LRT_Station_track_(220527).jpg
File:PE7_Damai_Exterior_upclose.jpg
File:Damai_LRT_Station_concourse_(211210)_03.jpg


## மேலும் காண்க

* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
முகமது சலேகு தாட்வி

thumb|வான குளோப் எழுதியவர் தத்வா c.1663

**முகமது சலேகு தாட்வி** (*Muhammad Saleh Thattvi*) 17 ஆம் நூற்றாண்டில் முகலாய கைவினைஞராக இருந்தார். முகம்மது சாலிகு தாதா-வி ,  முகம்மது சாலி தத்தா-வி  என்ற பெயர்களாலும் அறியப்படுகிறார்.  தடையற்ற வான கோளங்கள் மற்றும் வானியல் கோளங்களை தயாரிப்பதில் புகழ் பெற்றவராக இருந்தார். 

## வான கோளம்
1659 ஆம் ஆண்டில், தாட்வி 21 செமீ விட்டம் கொண்ட வான கோளத்தை உருவாக்கினார். இந்த  புகைப்படத்தில் எந்த மடிப்புகளும் காணப்படாததால், இக்கோளம் சியர் பெர்டு எனப்படும் அசலில் இருந்து நகலெடுத்தல் என்ற முறையால் செய்யப்பட்டிருக்கலாம் என கருதப்படுகிறது.

## மேற்கோள்கள்

பகுப்பு:தொல்பொருட்கள்
பகுப்பு:சிந்து மாகாணம்
வசீரான்

**வசீரான் (***Wazeeran***)**   இந்திய நாட்டின் தவாயிப் ஆவார். இவர் **நவாப் நிகர் மஹால் சாஹிபா** (*Nawab Nigar Mahal Sahiba***)** என்றும் அழைக்கப்படுகிறார். இலக்னோவின் கடைசி நவாப் ஆன வாசித் அலி சா இவரை சந்திக்க அடிக்கடி வந்தார். இவர் தனது பாதுகாவலரான அலி நக்கி கானை வசீர் (இவர் மன்னராக இருந்த போது முதலமைச்சர்) ஆக்கியதாகக் கூறப்படுகிறது. இவர் தவாய்ப் பீபி சானின் மகள் ஆவார்.

## மேற்கோள்கள்

பகுப்பு:19 ஆம் நூற்றாண்டில் இந்தியா
பகுப்பு:தொழில் வாரியாக இந்தியப் பெண்கள்
பகுப்பு:நாடு வாரியாக ஆசிய மக்கள்
பகுப்பு:தொழில் வாரியாக ஆசிய பெண்கள்
பகுப்பு:நூற்றாண்டு வாரியாக இந்தியா
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:அரசாட்சி முறைமைகள்
பகுப்பு:மறைக்கப்பட்ட பகுப்புகள்
பகுப்பு:தொழில் வாரியாக இந்தியர்கள்
பகுப்பு:இந்தியப் பெண்கள்
பகுப்பு:தடப்பகுப்புகள்
பகுப்பு:நாடு மற்றும் துறை வாரியாகப் பெண்கள்
பகுப்பு:தொழில் மற்றும் நாடு வாரியாகப் பெண்கள்
பகுப்பு:இந்தியாவில் மனித உரிமைகள்
பகுப்பு:இந்தியாவில் சமூகப் பிரச்சனைகள்
பகுப்பு:விக்கிப்பீடியா பகுப்புகள்
பகுப்பு:இந்தியாவில் மகளிர் உரிமைகள்
சி. சே. பொன்ராசு

**சி. சே. பொன்ராசு**  (*C. J. Ponraj***)** இந்திய நாட்டின் தமிழ்நாடு மாநிலத்தில் நாகர்கோவிலில் உள்ள இந்திய நிர்வாக சேவை அதிகாரி ஆவார். இவர் இந்திய நாட்டின் நாகாலாந்து மாநிலத்தில் பணியாற்றுகிறார். இவர் நாகாலாந்து மாநிலத்தின் தலைநகரான கோகிமா பகுதியில் முதன்மைச் சட்டச் செயலாளராகவும், முன்னாள் தலைமைத் தேர்தல் அதிகாரியாகவும் பணியாற்றி உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:சென்னை மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:மறைக்கப்பட்ட பகுப்புகள்
செங்கியரைட்டு

**செங்கியரைட்டு** (*Sengierite*) என்பது Cu2(OH)2[UO2VO4]2·6H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆக்சைடு மற்றும் ஐதராக்சைடு கனிமமாக இது வகைப்படுத்தப்படுகிறது. தாமிரமும் யுரேனைல் வனேடேட்டும் சேர்ந்து உருவான கனிமமாகக் கருதப்படுகிறது. 

காங்கோ மக்களாட்சிக் குடியரசில் உள்ள கடங்கா மாகாணத்தில் உள்ள உலுபும்பாசி நகரத்திற்கு  வடக்கே 20 கிலோமீட்டர் (12 மைல்) தொலைவில் உள்ள லூயிசுவிசி சுரங்கத்தில் செங்கியரைட்டு முதன்முதலில் கண்டுபிடிக்கப்பட்டது. மேலும் 1949 ஆம் ஆண்டில் இயோகன்னசு எஃப். வேசு மற்றும் பால் எஃப். கெர் ஆகியோரால் முதலில் விவரிக்கப்பட்டது. காங்கோவில் இருந்த சுரங்க நிறுவனத்தின் இயக்குநராக இருந்த எட்கர் செங்கியர் நினைவாக இந்த கனிமத்திற்கு செங்கியரைட்டு என்று  பெயரிடப்பட்டது. 

பன்னாட்டு கனிமவியல் நிறுவனம் செங்கியரைட்டு கனிமத்தை Sgiஎன்ற குறியீட்டால் அடையாளப்படுத்துகிறது. 

## மேற்கோள்கள்

## நூற்பட்டியல்
* Palache, P.; Berman H.; Frondel, C. (1960). "*Dana's System of Mineralogy, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. (Seventh Edition)"* John Wiley and Sons, Inc., New York, pp. 1047–1048.

பகுப்பு:தாமிரம்(II) கனிமங்கள்
பகுப்பு:யுரேனியம்(VI) கனிமங்கள்
பகுப்பு:கனிமங்கள்
பகுப்பு:பாசுப்பேட்டு கனிமங்கள்
சிட்ரெங்கைட்டு

**சிட்ரெங்கைட்டு** (*Strengite*) என்பது FePO4·2H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒப்பீட்டளவில் மிகவும் அரிய பாசுப்பேட்டு கனிமமாக இது வகைப்படுத்தப்படுகிறது. 1830 -1897 ஆம் ஆண்டு காலத்தில் வாழ்ந்த செருமனி நாட்டு கனிமவியலாளர் யோகான் ஆகத்து சிட்ரெங்கு கண்டுபிடித்த காரணத்தால் கனிமத்திற்கு சிட்ரெங்கைட்டு எனப் பெயரிடப்பட்டது. இளஞ்சிவப்பு அல்லது ஊதா நிறத்தில், வேரிசைட்டைப் போன்ற நிறம் கொண்டுள்ளது.  தண்ணீரில் ஓரளவு கரையும். குறிப்பாக குறைந்த காரகாடித்தன்மை  மற்றும் குறைந்த ஆக்சிசனேற்றம் - ஒடுக்கம்  திறன் உள்ள சூழ்நிலைகளில் சிட்ரெங்கைட்டின் நிறம்  நிறம் பெரிக் அயனியில் இருந்து வருகிறது (Fe3+).

பன்னாட்டு கனிமவியல் சங்கம்  சிட்ரெங்கைட்டு கனிமத்தை Stg 
என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:கனிமங்கள்
பகுப்பு:நேர்ச்சாய்சதுரக் கனிமங்கள்
அமுல்யா பட்நாயக்கு

**அமுல்யா குமார் பட்நாயக்**  (*Amulya Patnaik*)  இந்தியாவைச் சேர்ந்த காவல் சேவை அதிகாரி ஆவார்.  இவர் 21 ஆவது தில்லி  காவல்துறை ஆணையராக  30 ஜனவரி 2017 ஆம் ஆண்டு சனவரி மாதம் 30 ஆம் தேதி முதல்  2020 ஆம் ஆண்டு பிப்ரவரி 29 ஆம் தேதி வரை பணியாற்றினார்.

## கல்வி மற்றும் தொழில்
ஒடிசாவைச் சேர்ந்த பட்நாயக், 1960 ஆம் ஆண்டு சனவரி மாதம் 15 ஆம் தேதியன்று  பிறந்தார். 1979 ஆம் ஆண்டில் உத்கல் பல்கலைக்கழகத்தில் அரசியல் அறிவியலில் பட்டம் பெற்ற இவர், 1981 ஆம் ஆண்டில் தில்லி பல்கலைக்கழகத்தில் அதே பாடத்தில் முதுகலைப் பட்டமும் பெற்றார். 1985 ஆம் ஆண்டு   அருணாச்சலப்பிரதேசம் கோவா மிசோரம் ஒன்றியப்பிரதேசங்களின் தொகுதி இந்திய காவல் பணி  அதிகாரி ஆவார்.

இந்திய காவல் பணி அதிகாரியாக இவரது முதல் பணி  தில்லியிலுள்ள நச்சாப்கார் நகரத்தில் அமைந்தது.  பாண்டிச்சேரியின் காவல் துறை  கண்காணிப்பாளராகவும் இவர்  பணியாற்றியுள்ளார். 2017 ஆம் ஆண்டு சனவரி மாதத்தில் இவர் தில்லியின் 21 ஆவது காவல் ஆணையராக ஆனார். 2020 ஆம் ஆண்டு பிப்ரவரி மாதம் வரை பணியாற்றினார். அதன்பிறகு எசு. என். சிறீவசுத்தவா பதவியேற்றார்.

2020 ஆம் ஆண்டு பிப்ரவரி மாதத்தில்  வடகிழக்கு தில்லியில் நடந்த கலவரங்களைக் கட்டுப்படுத்தாததில் இவர் வகித்த பங்கிற்காக  கடுமையாக விமர்சிக்கப்பட்டார். 2019 ஆம் ஆண்டு தில்லியில் நடந்த காவல்துறை-வழக்கறிஞர்கள் மோதல், சவகர்லால் நேரு பல்கலைக்கழக கைகலப்பு, இயாமியா கைகலப்பு மற்றும் 2020 ஆம் ஆண்டு பிப்ரவரி மாதம்  8 அன்று நடந்த  கார்கி கல்லூரி பாலியல் வன்கொடுமைகள் ஆகியவற்றை இவரால் கட்டுப்படுத்த முடியவில்லை என்பதால்  இவரது பதவிக்காலம் விமர்சனங்கள்  நிறைந்த காலமானது.  2020 ஆம் ஆண்டு சனவரியில் ஓய்வு பெறவிருந்தார் ஆனால் 2020 தில்லி சட்டமன்ற தேர்தல்கள் மற்றும் குடியுரிமை திருத்தச் சட்டத்தின் போராட்டங்கள் காரணமாக  இவரது பதவிக்காலம் நீட்டிக்கப்பட்டது. இதற்கு முன்பு,  இவர் தில்லி காவல்துறையில் சிறப்புக் காவல் ஆணையராக (கண்காணிப்பு மற்றும் நிர்வாகம்) பணியாற்றினார்.

## மேற்கோள்கள்

பகுப்பு:இந்திய காவல் பணி அதிகாரிகள்
பகுப்பு:1960 பிறப்புகள்
பகுப்பு:வாழும் மக்கள்
பகுப்பு:இந்தியர்கள்
சென்னையிலுள்ள உணவகங்களின் பட்டியல்

இந்த‌ கட்டுரையானது தமிழ் நாட்டின் தலைநகரான சென்னையில் அமைந்துள்ள நட்சத்திர உணவுவிடுதிகளைப் பட்டியலிடப்பட்டுள்ளது.

## சிறுக்குறிப்புகள்

இந்தியாவில் புது தில்லி மற்றும் மும்பைக்கு அடுத்தபடியாக வெளிநாட்டினர் அதிகம் சுற்றுப்பயணம் மேற்கொள்ளும் நகரங்களில் சென்னை மூன்றாவது இடத்தில் உள்ளது. 2013 ஆம் ஆண்டில் சென்னை நகரம் 35,81,200 வெளிநாட்டு சுற்றுலாப் பயணிகளை கவர்ந்துள்ளது. 2014 ஆம் ஆண்டில் 38,57,900 சுற்றுலாப் பயணிகளும், 2015 ஆம் ஆண்டில் 42,43,700 சுற்றுலாப் பயணிகளும் இந்த நகரத்தைப் பார்வையிட்டுள்ளனர்.  மேலும் காஞ்சிபுரம் மற்றும் மாமல்லபுரத்தில் உள்ள பாரம்பரியத் தளங்களைப் பார்வையிடுவதர்க்கும் மற்றும் மருத்துவ சுற்றுலாப் பயணிகள், முக்கியமாக ஐக்கிய இராச்சியம், இலங்கை, மலேசியா, சிங்கப்பூர் மற்றும் அமெரிக்க ஐக்கிய நாடுகள் ஆகிய நாடுகளிருந்து அதிக எண்ணிக்கையிலான பார்வையாளர்களைக் கொண்டுள்ளது.   2011 ஆம் ஆண்டில், சென்னை 31,74,500 சுற்றுலாப் பயணிகளுடன், 2010 ஆம் ஆண்டை விட 14 சதவிகிதம் அதிகரித்து,  உலகளாவிய முதல் நூறு நகரங்களின் தரவரிசையில் நாற்பத்தி ஒன்று வது இடத்தைப் பிடித்தது. சென்னை 35,35,200 வெளிநாட்டு சுற்றுலாப் பயணிகளுக்கு சேவை செய்ததன் மூலம் உலகில் அதிகம் பார்வையிடப்பட்ட நகரங்களில் 38 வது இடத்தையும், இந்தியாவில் அதிகம் பார்வையிடப்பட்ட நகரமாகச் சென்னைத் திகழ்கின்றது. சென்னை உலகின் மிக மலிவான விலையில் ஐந்து நட்சத்திர உணவுவிடுதி அறைகளை வழங்குகிறது. 2021 ஆம் ஆண்டின் அறிக்கையின்படி, உலகிலேயே ஐந்து நட்சத்திர உணவு விடுதியில் தங்குவதற்க்காக மிகக் குறைந்த விலையில் அறைகளைக் கொடுக்கும் நகரம் இதுவாகும், மேலும் ஐந்து நட்சத்திர அறைகளுக்கு வசூலிக்கும் அடிப்படைத் தொகை  3,530 ரூபாயாக உள்ளது. இது ஐந்து நட்சத்திர உணவகங்களின் சதவீதத்தில் இது உலகில் 35வது இடத்தில் சென்னை உள்ளது.

## சொகுசு விடுதிகளின் பட்டியல்

## மேற்கோள்கள்

## வெளி இணைப்புகள்

பகுப்பு:இந்திய உணவு விடுதிகள்
பகுப்பு:சென்னைக் கட்டிடங்கள்
பகுப்பு:சென்னை தங்குவிடுதிகள்
பசோகலி சட்டமன்றத் தொகுதி

**பசோகலி சட்டமன்றத் தொகுதி** (Basohli Assembly constituency) என்பது இந்தியா வட மாநிலமான சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பசோகலி உதம்பூர் மக்களவைத் தொகுதிக்கு     உட்பட்ட ஓர் சட்டமன்ற தொகுதியாகும். 

## சட்டப் பேரவை உறுப்பினர்கள்

### 2024

## மேற்கோள்கள்

பகுப்பு:கதுவா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
சசுரோடா சட்டமன்றத் தொகுதி

**சசுரோடா சட்டமன்றத் தொகுதி** (Jasrota Assembly constituency) என்பது இந்தியாவின் சம்மு காசுமீர் மாநில சட்டப் பேரவையில் உள்ள 90 சட்டமன்றத் தொகுதிகளில் ஒன்றாகும். சசுரோடா, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 
## சட்டப்பேரவை உறுப்பினர்கள்

### 2024

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
சுகார்ப்பியோனைட்டு

**சுகார்ப்பியோனைட்டு** (*Skorpionite*) என்பது Ca3Zn2(PO4)2CO3(OH)2·H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாகம் பாசுப்பேட்டு கனிமமாக இது வகைப்படுத்தப்படுகிறது. நமீபியா நாட்டின் சுகோர்ப்பியன் சுரங்கத்தில் கண்டுபிடிக்கப்பட்ட காரணத்தால் சுகார்ப்பியோனைட்டு என்று கனிமத்திற்குப் பெயரிடப்பட்டது. 

பன்னாட்டு கனிமவியல் சங்கம்  சுகார்ப்பியோனைட்டு கனிமத்தை  Skr
என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
அழுதையாறு அணை

**அழுதையாறு அணை** (*Azhutha Dam*) என்பது இந்தியாவின் கேரளத்தில் இடுக்கி மாவட்டத்தில் உள்ள பீர்மேடு கிராம ஊராட்சியில் உள்ள ஆழ்தாவில் பம்பை ஆற்றின் துணை ஆறான அழுதையாற்றின் மீது கட்டப்பட்ட ஒரு சிறிய நீர் திசைதிருப்பல் அணையாகும். இந்த அணை 72 மீட்டர் (236 ) நீளமும் 14 மீட்டர் (46 ) உயரமும் கொண்ட ஒரு சிறிய பைஞ்சுதை ஈர்ப்பு அணை. இது இடுக்கி அணையின் தண்ணீரைத் திசைதிருப்பல் அணை செயல்படுகிறது. இடுக்கி நீர்மின் திட்டத்திற்கான அணையாக ஆழுதையாறு அணை கட்டப்பட்டது. 1987ஆம் ஆண்டில் தொடங்கப்பட்ட இத்திட்டத்தின் கட்டுமானம் 1991ஆம் ஆண்டில் நிறைவடைந்து அணையின் பயன்பாடு தொடங்கப்படும் என்று எதிர்பார்க்கப்பட்டது. ஆனால் இத்திட்டம் சூன் 1998-இல் ஓரளவு மட்டுமே நிறைவு செய்யப்பட்டது. 2007ஆம் ஆண்டு நிறைவடைந்த இந்த அணையிலிருந்து விடுவிக்கப்படும் நீர் அழுதையாற்றில் சென்று இரன்னி மற்றும் அய்ரூர் வட்டங்கள் வழியாகப் பாய்கிறது.

இந்தத் திட்டம் பம்பா ஆற்றின் துணை ஆறான அழுதா ஆற்றின் 16.8389 கிமீ2 நீர்ப்பிடிப்புப் பகுதியிலிருந்து இடுக்கி நீர்த்தேக்கத்திற்கு நீர் திருப்பி விடுகிறது. இதன் மூலம் இடுக்கி நீர்மின் திட்டத்தின் மின் திறனை 57 மெகா அலகு அதிகரிக்கிறது.

## விவரக்குறிப்புகள்

* அட்சரேகை: 9 0 33′ 50 "வ
* தீர்க்கரேகை: 76 0 59′30 "கி
* ஊராட்சி: பீர்மேடு
* கிராமம்: பீர்மேடு
* மாவட்டம்: இடுக்கி
* ஆற்றுப் படுகை: பம்பை
* ஆறு: அழுதையாறு
* அணையிலிருந்து ஆற்றுக்கு நீர் விடுவிப்பு: அழுதையாறு
* பயன் பெறும் பகுதிகள்: இரன்னி, அய்ரூர் வட்டங்கள்
* அணையின் பணி நிறைவு ஆண்டு: 2007
* திட்டத்தின் பெயர்: இடுக்கி நீர்மின் உற்பத்தி திட்டம்
* திட்டத்தின் நோக்கம்: நீர்மின்சாரம்
* அணை வகை: ஈர்ப்பு
* வகைப்பாடு: சிற்றணை
* அதிகபட்ச நீர் மட்டம்: 960.20 மீ
* முழு நீர்த்தேக்க நிலை: 956.00 மீ
* முழு நீர்த்தேக்க நிலைyஇல் சேமிப்பு: 0.140 Mm3
* ஆழமான அடித்தளத்திலிருந்து உயரம்: 13.50 மீ
* நீளம்: 116.30 மீ
* நீர்க்கசிவு: மேல்நிலைப் பிரிவு
* உயர் மட்டம்: 956.00 மீ
* அணை நீர் வெளியேற்றம்: எண் 1. வட்ட வகை, 0.75 மீ

*

## மேற்கோள்கள்

பகுப்பு:இடுக்கி மாவட்ட அணைகள்
கதுவா சட்டமன்றத் தொகுதி

**கதுவா சட்டமன்றத் தொகுதி** (Kathua Assembly constituency) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். கத்துவா, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 
## சட்டப் பேரவை உறுப்பினர்கள்
}"|
|ஜனநாயக இயக்கம்
|-
| 2008 
| சரண்சித் சிங்
|style="background:"|
| சுயேச்சை
|-
| 2014 
|ராசீவ் சசுரோத்தியா
|rowspan=2 style="background:"|
|rowspan=2|பாரதிய ஜனதா கட்சி
|-
| 2024
| பாரத் பூசன்
|-
|}

## மேலும் காண்க

* கதுவா

## மேற்கோள்கள்
 
 

பகுப்பு:கதுவா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
சாம்சோனைட்டு

**சாம்சோனைட்டு** (*Samsonite*) என்பது  Ag4MnSb2S6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மாங்கனீசு ஆண்டிமனி சல்போவுப்புக் கனிமமாக இது வகைப்படுத்தப்படுகிறது. ஒரு பொதுவான மெல்லிய கதிர்வீச்சுடன் ஒற்றைச்சரிவச்சுப் பட்டக அமைப்பில் இது படிகமாகிறது. உலோகக் கருப்பு முதல் எஃகு கருப்பு வரை பிளவு இல்லாமல் நொறுங்கும் தன்மையுடன் சங்குருவத்தில் காணப்படுகிறது. மெல்லிய துணுக்குகளில் பிரதிபலிக்கப்பட்ட ஒளியில் சிவப்பு கலந்த பழுப்பு நிறத்தில் தோன்றும். சிவப்பு நிற கோடுகளையும் கொண்டிருக்கும். மென்மையான இக்கனிமம்  மோவின் கடினத்தன்மை அளவுகோலில் 2.5 என்ற அளவையும் ஒப்படர்த்தி 5.51 என்ற அளவையும் பெற்றுள்ளது. 

செருமனி நாட்டின் ஆர்சு மலைகள் பகுதியிலுள்ள சாம்சன் வெள்ளிச் சுரங்கத்தில் கண்டறியப்பட்ட காரணத்தால்  1910 ஆம் ஆண்டில் இது முதன்முதலில் சாம்சோனைட்டு என்று பெயரிடப்பட்டது.

## மேற்கோள்கள்

*Palache, C., H. Berman, and C. Frondel (1944) Dana's system of mineralogy, (7th edition), v. I, pp.&nbsp;393–395

பகுப்பு:ஆண்டிமனி கனிமங்கள்
பகுப்பு:சல்போவுப்புக் கனிமங்கள்
பகுப்பு:மாங்கனீசு(II) கனிமங்கள்
பகுப்பு:வெள்ளி கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சல்பைடு கனிமங்கள்
அப்துல் கரீம் சவுத்தரி

**அப்துல் கரீம் சவுத்தரி** (*Abdul Karim Chowdhury*) இந்தியாவைச் சேர்ந்த ஓர் அரசியல்வாதியாவார். மேற்கு வங்க அரசாங்கத்தில் கல்வி விரிவாக்கம் மற்றும் நூலக சேவைகளுக்கான  அமைச்சராக இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டப்பேரவைத் தேர்தலில் இசுலாம்பூர் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார். இதற்கு முன்பு 11 முறை சட்டமன்ற உறுப்பினராக இருந்துள்ளார்.  மேற்கு வங்கத்தின் மூத்த தலைவர்களில் ஒருவரான இவர் அகில இந்திய திரிணாமுல் காங்கிரசு கட்சியின் மேற்கு வங்க பிரிவின் துணைத் தலைவர்களில் ஒருவராகவும் இருந்தார்.

சவுத்ரி வடக்கு வங்காள பல்கலைக்கழகத்தின் கீழ் உள்ள சிலிகுரி கல்லூரியில் பட்டமும் பெற்றிருந்தார்.

## மேற்கோள்கள்

பகுப்பு:1946 பிறப்புகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:மேற்கு வங்காள சட்டமன்ற உறுப்பினர்கள்
பங்கிம் சந்திர அசுரா

**பங்கிம் சந்திர அசுரா**  (*Bankim Chandra Hazra*) இந்தியாவைச் சேர்ந்த ஓர் அரசியல்வாதியாவார். இவர்  மேற்கு வங்க அரசாங்கத்தின் சுந்தரவன விவகாரத்துறை அமைச்சரும் ஆவார். சட்டமன்ற உறுப்பினரான இவர்  2021 ஆம் ஆண்டு நடைபெற்ற  மேற்கு வங்க மாநில சட்டமன்றத் தேர்தலில் சாகர் தொகுதியில் இருந்து தேர்ந்தெடுக்கப்பட்டார்.  2011 மேற்கு வங்க மாநில சட்டமன்ற தேர்ல். 2016 மற்றும் 2021 சட்டமன்றத் தேர்தல்களிலும் இவர் அதே தொகுதியில் இருந்து மீண்டும் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
கிராநகர் சட்டமன்றத் தொகுதி

**கிராநகர் சட்டமன்றத் தொகுதி** (Hiranagar Assembly constituency) என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். கிராநகர்,  சம்மு மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும். 

## சட்டமன்ற உறுப்பினர்கள்

## தேர்தல் முடிவுகள்
### 2014
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் குல்தீப் ராசு கிராநகரில் வெற்றி பெற்றார்.

### 2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் விசய் குமார் கிராநகரில் 36737 வாக்குகள் பெற்று வெற்றி பெற்றார்.

## மேலும் காண்க
* கத்துவா மாவட்டம்

## மேற்கோள்கள்

 

பகுப்பு:கதுவா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
கிழக்கு வர்த்தமான் மக்களவைத் தொகுதி

**கிழக்கு வர்த்தமான்** அல்லது **பர்தமான் புர்பா மக்களவைத் தொகுதி** (*Bardhaman Purba Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் புர்பா பர்தமான் மாவட்டத்தை அடிப்படையாகக் கொண்டது. இதன் எண் 38. பர்தமான் புர்பா மக்களவைத் தொகுதியின் ஏழு சட்டமன்றத் தொகுதிகளும் புர்பா பர்தமான் மாவட்டத்தில் உள்ளன. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது.

எல்லை நிர்ணய ஆணையத்தின் உத்தரவின் படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, பர்த்வான் மக்களவைத் தொகுதி, கட்வா மக்களவைத் தொகுதி மற்றும் துர்க்காபூர் மக்களவைத் தொகுதி ஆகியவை 2009 முதல் நீக்கப்பட்டு புதிய தொகுதிகளாக பர்தமான் புர்பா மக்களவைத் தொகுதியும் பர்தமான் துர்க்காபூர் மக்களவைத் தொகுதியும் உருவாக்கப்பட்டன.

## சட்டமன்றப் பிரிவுகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெஹார், 2. அலிபூர்துவார்ஸ், 3. ஜல்பைகுரி, 4. டார்ஜிலிங், 5. ராய்கஞ்ச், 6. பாலூர்காட், 7. மால்டஹா வடக்கு, 8. மால்தஹா தெற்கு, 9. ஜான்கிப்பூர், 10. பஹ்ராம்பூர், 11. முர்சிதாபாத், 12. கிருஷ்ணநகர், 13. ரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தெற்கு, 24. கொல்கத்தா வடக்கு, 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, காந்தி, 32. கதல், 33. ஜார்கிராம், 34. மெடினிபூர், 35. புருலியா, 36. பாங்குரா, 37. பிஷ்ணுபூர், 38. '''பர்தமான் புர்பா''', 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
பர்தமான் புர்பா மக்களவைத் தொகுதி (நாடாளுமன்றத் தொகுதி எண் 38) பின்வரும் சட்டமன்றப் பிரிவுகளைக் கொண்டுள்ளது.

## நாடாளுமன்ற உறுப்பினர்கள்

முந்தைய ஆண்டுகளில் இந்தப் பகுதியைச் சேர்ந்த நாடாளுமன்ற உறுப்பினர்களுக்கு பர்த்வான் மக்களவைத் தொகுதியினையும் கட்வா மக்களவைத் தொகுதியினையும் பார்க்கவும்.

## தேர்தல் முடிவுகள்

### 2024

### 2019

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

பகுப்பு:மேற்கு வங்காள மக்களவைத் தொகுதிகள்
சாலிகா பானு பேகம்

**சாலிகா பானு பேகம்** (*Saliha Banu Begum*) (இறப்பு 10 ஜூன் 1620)  முகலாயப் பேரரசர் ஜஹாங்கீரின்ர் தலைமை மனைவியாக இருந்தார். 1620 ஆம் ஆண்டில் தான் இறக்கும் வரை தனது கணவரின் ஆட்சிக் காலத்தில் இவர் பாட்சா பேகமாக இருந்தார்.

## குடும்பம்
சாலிகா பானு பேகம் ஜஹாங்கீரால் ஆதரிக்கப்பட்ட அஸிம் என்பவரின் மகளாவார்.ref> இவருக்கு அப்துர் ரகீம் என்ற ஒரு சகோதரன் இருந்தார்.

## திருமணம்
ஜஹாங்கீர் தனது ஆட்சியின் மூன்றாம் ஆண்டில் 1608 இல் இவரை மணந்தார். இதன் விளைவாக, அவரது சகோதரர் அப்துர் ரகீமின் நிலை பெரிதும் முன்னேறியது. ரகீமுக்கு ‘தர்பியாத் கான்’ என்ற பட்டம் வழங்கப்பட்டது. 

ஜஹாங்கீரின் ஆட்சிக் காலத்தில் இவர் இறையாண்மை கொண்ட பெண்மணியாக முகலாயப் பேரரசின் மனைவியாகவே இருந்துள்ளார். இவர் 1620 இல் இறந்தபோது, இந்த பட்டம்  ஜஹாங்கிரின் இருபதாவது (கடைசி) மனைவியுமான நூர் சகானுக்கு வழங்கப்பட்டது. நூர் சகானுக்கு ஒரே சக்திவாய்ந்த போட்டியாளராக இவர் இருந்ததாக கூறப்படுகிறது. இருப்பினும், நூர் சகான் ஒரு வலிமையான போட்டியாளராக இருந்தார். மேலும், அரசாங்க விவகாரங்களிலும் ஆதிக்கம் செலுத்தினார். பிரித்தானிய கிழக்கிந்திய நிறுவனத்தின் பிரதிநிதியான வில்லியம்ஸ் ஹாக்கின்ஸ், ஜஹாங்கிரின் தலைமை மனைவிகளில் ஒருவராக இவரைக் குறிப்பிட்டுள்ளார்.

சாலிகா பானு பேகம் இந்தி மொழி கவிதைகளில் நன்கு தேர்ச்சி பெற்றவர் என்று கூறப்படுகிறது.

## இறப்பு
சாலிகா பானு பேகம் 1620 ஜூன் 10 புதன்கிழமை இறந்தார். இவரது இழப்பால் ஜஹாங்கீர் மிகவும் துயரமடைந்தார். இவரது மரணம் குறித்து  ஜோதிடர் ராய் என்பவர் முன்னரே தன்னிடம் அறிவித்ததாக ஜஹாங்கீர் குறிப்பிட்டார். மேலும், அவரது தீர்க்கதரிசனத்தின் துல்லியத்தைக் கண்டு ஆச்சரியப்பட்டார்.

## இதனையும் காண்க

* பாட்சா பேகம்

## மேற்கோள்கள்

## நூற்பட்டியல்
* 

பகுப்பு:1620 இறப்புகள்
பகுப்பு:முகலாய அரச குடும்பத்தினர்
பகுப்பு:இந்திய அரச குடும்பப் பெண்கள்
பகுப்பு:இந்திய முஸ்லிம்கள்
ராஜ்குமார் பெரியசாமி

**இராஜ்குமார் பெரியசாமி** (ஆங்கிலம் :Rajkumar Periasamy) என்பவர் இந்திய திரைப்பட இயக்குநர் ஆவார். இவர் தமிழ் திரையுலகில் நன்கு அறியப்பட்ட திரைப்பட இயக்குநர் ஆவார்.

## தொழில் வாழ்க்கை
 ஆம் ஆண்டு கமல்ஹாசன் அவர்களின் தயாரிப்பு நிறுவனமான ராஜ்கமல் பிலிம்ஸ் இன்டர்நேசனல் தயாரித்த அமரன் என்ற திரைப்படத்தை இராச்குமார் பெரியசாமி அவர்கள் இயக்கினார். இத்திரைப்படம் இவருக்கு ஒரு திருப்புமுனையாக அமைந்தது. இந்த திரைப்படமானது இந்திய இராணுவ மேஜர் முகுந்த் வரதராஜனை அடிப்படையாகக் கொண்ட சிவ் அரூர் மற்றும் ராகுல் சிங் எழுதிய இந்தியாஸ் மோஸ்ட் பியர்லெஸ் என்ற புத்தகத் தொடரின் தழுவலாகும்.

## திரைப்படவியல்

## மேற்கோள்கள்

## வெளியிணைப்புகள்

* 

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
இலண்டன் மகாலட்சுமி கோயில்

**இலண்டன் மகாலட்சுமி கோயில்** என்பது ஐக்கிய இராச்சியத்தின், இலண்டன் பெருநகர்ப் பகுதியில் அமையப் பெற்றுள்ள ஓர் இலட்சுமி கோயில் ஆகும்.
## விபரங்கள்
இக்கோயில் மகாலட்சுமிக்கு அர்ப்பணிக்கப்பட்ட ஒரு கோயில் ஆகும். 1989 ஆம் ஆண்டு கட்டப்பட்ட இக்கோயிலின் கும்பாபிசேகம் 1990ஆம் வருடம் நடைபெற்றது.
இலண்டனில் உள்ள இலட்சுமி நாராயண டிரஸ்ட் மூலம் இக்கோயில் கட்டப்பட்டுள்ளது. பத்மஸ்ரீ சிற்பக்கலாமணி முத்தையா ஸ்தபதி மேற்பார்வையில் இக்கோயிலின் இராச கோபுரம் மற்றும் இதர அமைப்புகள் வடிவமைக்கப்பட்டுள்ளன.
## அமைவிடம்
கடல் மட்டத்திலிருந்து சுமார் 6.85 மீ. உயரத்தில், () என்ற புவியியல் ஆள்கூறுகள் கொண்டு, மகாலட்சுமி கோயில் அமைந்துள்ளது.

## இதர தெய்வங்கள்
ஸ்ரீதேவி மற்றும் பூதேவி சமேத சீனிவாசர், சகஸ்ரமகாலிங்கேசுவரர், காயத்ரி, சனீசுவரர், இராச மகா கணபதி, வள்ளி மற்றும் தெய்வானை சமேத அறுபடை முருகன், சுதர்சனர், யோகநரசிம்மர் மற்றும் அனுமன் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
https://www.srimahalakshmitemple.net

பகுப்பு:இலண்டனில் உள்ள இந்துக் கோயில்கள்
பகுப்பு:இலண்டன்
பகுப்பு:இலண்டனில் உள்ள கட்டிடங்கள்
தீயலைட்டு

**தீயலைட்டு** (*Teallite*) என்பது PbSnS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளீயமும் ஈயமும் சேர்ந்து இந்த சல்பைடு கனிமம் உருவாகிறது. நிலத்தடி பாறையின் அடுக்குகளுக்கு இடையே நீர் வெப்ப திரவத்திலிருந்து படிந்த தாதுக்களின் அடுக்கில் இது தோன்றுகிறது. சிலசமயங்களில் வெள்ளீயத்தின் தாதுவாகவும் வெட்டியெடுக்கப்படுகிறது. தீயலைட்டு கனிமம்  மென்மையான வெள்ளி கலந்த சாம்பல்நிற  மைக்கா போன்ற தட்டுகளாக நேர்ச்சாய்சதுர படிக அமைப்பில் உருவாகிறது. மோவின் கடினத்தன்மை அளவுகோலில் 1.5 முதல் 2 என்ற அளவும் ஒப்படர்த்தி 6.4 என்ற அளவையும் வெளிப்படுத்துகிறது. 

தீயலைட்டு கனிமம் முதன்முதலில் 1904 ஆம் ஆண்டில் பொலிவியாவில் உள்ள சாண்டா ரோசா, அண்டெக்வேராவில் கண்டுபிடிக்கப்பட்டது.  பிரித்தானியப் புவியியலாளர் இயெத்ரோ இயசுடினியன் ஆரிசு தீயல் (1849-1924) நினைவாக தீயலைட்டு என்று பெயரிடப்பட்டது. 

பன்னாட்டு கனிமவியல் சங்கம் தீயலைட்டு கனிமத்தை Tel என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்

பகுப்பு:ஈயக் கனிமங்கள்
பகுப்பு:வெள்ளீயக் கனிமங்கள்
பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
சங்கர் சென்

**சங்கர் சென்**  (*Sankar Sen*)  இந்தியாவைச் சேர்ந்த ஒரு கல்வியாளர் ஆவார். 1928 ஆம் ஆண்டு இவர் பிறந்தார். மின் பொறியாளராகவும் மேற்கு வங்காளத்தைச் சேர்ந்த இந்திய பொதுவுடமைக் கட்சி அரசியல்வாதியாகவும் அறியப்படுகிறார். இயாதவ்பூர் பல்கலைக்கழகத்தின் துணைவேந்தராக இருந்தார். மேற்கு வங்க சட்டமன்ற உறுப்பினராகப் பணியாற்றினார். 1991 ஆம் ஆண்டு முதல் 1999 ஆம் ஆண்டு வரை மேற்கு வங்க அரசின் மின்சாரத் துறை அமைச்சராகவும் பணியாற்றினார்.

## வாழ்க்கை வரலாறு.
இயாதவ்பூர் பல்கலைக்கழகத்தின் துணைவேந்தராக இருந்த இவர்,வங்காள பொறியியல் கல்லூரியில் மின் பொறியியல் துறையின் பேராசிரியராகவும் இருந்தார்.

1991 ஆம் ஆண்டில் நடைபெற்ற சட்டமன்றத் தேர்தலில்  டம் டம் தொகுதியில் இருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். 1996 ஆம் ஆண்டில் மீண்டும் டம் டம் தொகுதியிலிருந்து தேர்ந்தெடுக்கப்பட்டார். மேலும், இவர் 1991 ஆம் ஆண்டு முதல் 1999 ஆம் ஆண்டு வரை மேற்கு வங்க அரசாங்கத்தின் மின்சார அமைச்சராகவும் பணியாற்றினார்.

சென் தனது 92 ஆவது வயதில் 2020 ஆம் ஆண்டு பிப்ரவரி மாதம்  8 அன்று காலமானார்.

## மேற்கோள்கள்

பகுப்பு:CS1 Bengali-language sources (bn)
பகுப்பு:2020 இறப்புகள்
பகுப்பு:1920கள் பிறப்புகள்
பகுப்பு:மேற்கு வங்காள சட்டமன்ற உறுப்பினர்கள்
பகுப்பு:இந்திய அரசியல்வாதிகள்
பகுப்பு:இந்தியப் பொதுவுடைமைக் கட்சி அரசியல்வாதிகள்
சூர்ய குமாரி சிரேஸ்தா

**சூர்யா குமாரி ஸ்ரேஸ்தா**' (*Surya Kumari Shrestha*) நேபாள அரசியல்வாதி ஆவார். நேபாளப் பொதுவுடைமைக் கட்சி (ஒமாலெ) கட்சியைச், சேர்ந்த இவர் தற்போது நேபாளத்தின் 2 வது கூட்டாட்சி நாடாளுமன்ற உறுப்பினராக பணியாற்றி வருகிறார். 2022 நேபாளப் பொதுத் தேர்தலில் இவர் பழங்குடி மக்கள் பிரிவில் இருந்து விகிதாசார பிரதிநிதியாக தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:நேபாள அரசியல்வாதிகள்
நிம்மி ராமானுஜம்

**நிர்மலா** (**நிம்மி** ) **ராமானுஜம்** (*Nirmala (Nimmi) Ramanujam*) ஒரு கல்வியாளரும், கண்டுபிடிப்பாளரும் மற்றும் தொழில்முனைவோரும் ஆவார்.

## பின்னணி

புற்றுநோய் பரிசோதனை, நோயறிதல் மற்றும் சிகிச்சை தொடர்பான பெண்களின் ஆரோக்கியத்திற்கான உலகளவில் அணுகக்கூடிய தொழில்நுட்பங்களை உருவாக்கியதற்காக இவர் அங்கீகரிக்கப்பட்டுள்ளார். இவர் ராபர்ட் டபிள்யூ. கார் பொறியியல் பேராசிரியராகவும், டியூக் பல்கலைக்கழகத்தில் புற்றுநோய் மருந்தியல் மற்றும் உலகளாவிய சுகாதார பேராசிரியராகவும் உள்ளார். பெண்களின் ஆரோக்கியத்தை மேம்படுத்தும் பயனுள்ள ஆராய்ச்சி, கல்வி மற்றும் சமூக வெளிப்புற நடவடிக்கைகளை ஊக்குவிக்க 2013 ஆம் ஆண்டில் உலகளாவிய மகளிர் சுகாதார தொழில்நுட்பங்களுக்கான மையத்தை (ஜி. டபிள்யூ. எச். டி) நிறுவினார்.

## விருதுகள்

2023 ஆம் ஆண்டில், உயிர் மருத்துவ பொறியியல் துறையில் சிறந்த பங்களிப்புகளுக்காக ஆண்டுதோறும் வழங்கப்படும் தொழில்நுட்ப கள விருதை வென்றார். 2019 ஆம் ஆண்டில், தொழில்நுட்பம் மற்றும் சமூகத்தில் பெண்கள் மீது நேர்மறையான தாக்கத்தை ஏற்படுத்தியதற்காக சமூக தாக்க அபி விருதைப் பெற்றார்.  2017 ஆம் ஆண்டில் தேசிய கண்டுபிடிப்பாளர்கள் அகாதமியின் உறுப்பினராகத் தேர்ந்தெடுக்கப்பட்டார். மையத்தில் உருவாக்கப்பட்ட தொழில்நுட்பங்களை வணிகமயமாக்குவதற்காக இவர் *கல்லா ஹெல்த்* நிறுவனத்தை நிறுவினார். மேலும், கருப்பை வாய்ப் புற்றுநோய், இனப்பெருக்க சுகாதாரம் மற்றும் பொறியியல் வடிவமைப்புக் கல்வியில் முறையே தொலைநோக்கு தாக்கத்தை ஏற்படுத்துதல் உள்ளிட்ட பல முன்முயற்சிகளையும் கூட்டமைப்பையும் உருவாக்கியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:புற்றுநோய் ஆய்வாளர்கள்
மெனெகினைட்டு

**மெனெகினைட்டு** (*Meneghinite*) என்பது CuPb13 Sb7S24. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமம் என்று இது வகைப்படுத்தப்படுகிறது. 

நேர்ச்சாய்சதுரப் படிக அமைப்பில் படிகமாகும் மெனெகினைட்டு மோவின் கடினத்தன்மை அளவுகோலில் 2+1⁄2  என்ற அளவும் ஒப்படர்த்தி 6.36 என்ற அளவையும் வெளிப்படுத்துகிறது. {010} இல் சரிபிளவும் சங்குருவமும் கொண்டு கருப்பும் சாம்பலும் கலந்த நிறத்தில் உலோகப் பளபளப்புடன் படிகமாகிறது.

1852 ஆம் ஆண்டில் இத்தாலி நாட்டின் உலூக்கா மாகாணத்தில் மெனெகினைட்டு கண்டறியப்பட்டது. பிசா பல்கலைக்கழகத்தைச் சேர்ந்த புவியியலாளர்  கியூசெப் கியோவானி அண்டோனியோ மெனெகினி நினைவாக கனிமத்திற்கு மெனெகினைட்டு என்று பெயரிடப்பட்டது. போட்டினோ சுரங்கத்தில் இவர் கனிமத்தைக் கண்டுபிடித்தார்.

பன்னாட்டு கனிமவியல் சங்கம் மெனெகினைட்டு கனிமத்தை Meg என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சல்போவுப்புக் கனிமங்கள்
பகுப்பு:ஈயக் கனிமங்கள்
பகுப்பு:தாமிரம்(I) கனிமங்கள்
பகுப்பு:ஆண்டிமனி கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:சல்பைடு கனிமங்கள்
பகுப்பு:கனிமங்கள்